钦定古今图书集成/明伦汇编/官常典/第092卷 > 高平郡公惟叙
## 钦定古今图书集成/明伦汇编/官常典/第092卷 > 高平郡公惟叙

按《宋史秦王传》：“秦康惠王德芳长子惟叙，字懋功，性
纯谨，颇好学。端拱初，授左武卫将军，四迁左卫将军，
领勤州刺史。大中祥符四年，从祀汾阴，拜左千牛卫
大将军。八月卒，年三十五。赠怀州防御使，追封河内
侯。明道二年，加赠保静军节度观察留后，高平郡公。
子从照，封安国公。从溥至右侍禁内殿崇班。”